เปิดโผยที่ดินแพง
สัปดาห์ที่ผ่านมา มีความเคลื่อนไหวในแวดวงเศรษฐกิจการเงินที่น่าจับตาอย่างมาก โดยเฉพาะราคาประเมินที่ดินใหม่ที่จะเริ่มนำมาใช้ในวันที่ 1 ก.ค. 25552558 โดย วิรุฬ เตชะไพบูลย์ รมช.คลัง ยืนยันว่า กรมธนารักษ์จะเริ่มใช้ราคาประเมินที่ดินใหม่ในเดือน ก.ค.นี้แน่นอน โดยราคาประเมินสูงสุดอยู่ในพื้นที่กรุงเทพมหานคร (กทม.) ได้แก่ ถนนสีลม ไล่ตั้งแต่แยกศาลาแดงถึงแยกนราธิวาสราชนครินทร์ ตร.ว.ละ 8.5 แสนบาท เพิ่มขึ้น 31% ถนนราชดำริ เริ่มจากแยกราชประสงค์ถึงคลองแสนแสบ
20 พ.ค. 2555

สัปดาห์ที่ผ่านมา มีความเคลื่อนไหวในแวดวงเศรษฐกิจการเงินที่น่าจับตาอย่างมาก โดยเฉพาะราคาประเมินที่ดินใหม่ที่จะเริ่มนำมาใช้ในวันที่ 1 ก.ค. 25552558 โดย วิรุฬ เตชะไพบูลย์ รมช.คลัง ยืนยันว่า กรมธนารักษ์จะเริ่มใช้ราคาประเมินที่ดินใหม่ในเดือน ก.ค.นี้แน่นอน โดยราคาประเมินสูงสุดอยู่ในพื้นที่กรุงเทพมหานคร (กทม.) ได้แก่ ถนนสีลม ไล่ตั้งแต่แยกศาลาแดงถึงแยกนราธิวาสราชนครินทร์ ตร.ว.ละ 8.5 แสนบาท เพิ่มขึ้น 31% ถนนราชดำริ เริ่มจากแยกราชประสงค์ถึงคลองแสนแสบ 
ถนนพระราม 1 เริ่มจากแยกปทุมวันถึงแยกราชประสงค์ ถนนเพลินจิตตลอดสาย อยู่ที่ ตร.ว.ละ 8 แสนบาท จากเดิม ตร.ว.ละ 3.54.3 แสนบาท ถนนราชดำริ จากแยกศาลาแดงถึงแยกราชประสงค์ และถนนเยาวราชตลอดสาย ตร.ว.ละ 7 แสนบาท จากเดิม ตร.ว.ละ 3.55.5 แสนบาท
ขณะที่พื้นที่ที่มีราคาประเมินสูงสุดในภาคใต้ ตร.ว.ละ 4 แสนบาท อยู่ที่ จ.สงขลา ใน อ.หาดใหญ่ (ถนนนิพัทธ์อุทิศ 3 ถนนประชาธิปัตย์ และถนนเสน่หานุสรณ์)
ภาคเหนือ ตร.ว.ละ 2.5 แสนบาท อยู่ที่ จ.เชียงใหม่ ใน อ.เมือง (ถนนวิชยานนท์) ภาคตะวันออกเฉียงเหนือ ตร.ว.ละ 2 แสนบาท อยู่ที่ จ.ขอนแก่น ใน อ.เมือง (ถนนศรีจันทร์)
ภาคกลาง ตร.ว.ละ 1.5 แสนบาท อยู่ที่ จ.นนทบุรี ใน อ.เมือง (ถนนงามวงศ์วาน) จ.สมุทรปราการ ใน อ.เมือง (ถนนศรีสมุทร ถนนประโคนชัย ถนนด่านเก่า ถนนกายสิทธิ์)
ภาคตะวันออก ตร.ว.ละ 1.5 แสนบาท อยู่ที่ จ.ชลบุรี ใน อ.บางละมุง (ถนนเลียบหาดพัทยาพัทยาสาย 1)
ภาคตะวันตก ตร.ว.ละ 1.5 แสนบาท อยู่ที่ จ.ประจวบคีรีขันธ์ ใน อ.หัวหิน (ติดชายทะเล)
นอกจากนี้ รมช.คลัง ยังมีแนวคิดเรื่องการปรับเงื่อนไขโครงการบ้านหลังแรก 0% นาน 3 ปี จากที่ให้กู้สูงสุดต่อรายได้ไม่เกิน 1 ล้านบาท จะให้เพิ่มเป็น 2 ล้านบาท สำหรับผู้ที่ซื้อบ้านหลังแรกในเขต กทม.และปริมณฑล เพื่อให้เหมาะสมกับราคาซื้อขายบ้านในปัจจุบัน และช่วยให้มีกลุ่มคนที่ได้ประโยชน์มากขึ้น ส่วนต่างจังหวัดยังคงให้กู้สูงสุดต่อรายได้ไม่เกิน 1 ล้านบาทตามเดิม
ขณะที่คณะกรรมการสรรหา ที่มี พนัส สิมะเสถียร เป็นประธานสรรหาบอร์ด ธปท. ได้มีมติเลือก วีรพงษ์ รามางกูร ประธานคณะกรรมการยุทธศาสตร์เพื่อการฟื้นฟูและสร้างอนาคตประเทศ (กยอ.) มานั่งเป็นประธานคณะกรรมการ ธปท. ด้วยคะแนนเป็นเอกฉันท์ตามคาด เพราะต้องการให้วีรพงษ์มาจัดการกำหนดหลักเกณฑ์การนำเงินทุนสำรองระหว่างประเทศ เพื่อนำไปใช้ประโยชน์ให้มากกว่าที่เป็นอยู่ในปัจจุบัน 
โรงงานผลิตรถยนต์กลับมาเดินเครื่องได้เต็มกำลังอีกครั้งในเดือน เม.ย.ที่ผ่านมา สามารถผลิตได้สูงถึง 1.42 คัน เพิ่มขึ้น 59.58% จากช่วงเดียวกันของปีก่อน โดยเฉพาะรถยนต์นั่งผลิตได้ถึง 5.24 หมื่นคัน เพิ่มขึ้น 49.4% และทำการส่งออกได้ 5.54 หมื่นคัน คิดเป็น 38.95% ของยอดการผลิตทั้งหมด เพิ่มขึ้นจากช่วงเดียวกันของปีก่อน 27.6% รวม 4 เดือนผลิตเพื่อส่งออก 2.82 แสนคัน คิดเป็น 43.97% ของยอดการผลิตทั้งหมด ส่วนการขายภายในประเทศเดือน เม.ย. ทำได้ 8.77 หมื่นคัน เพิ่มขึ้น 30.5% ถือว่าเป็นเดือนที่ทำยอดได้สูงเป็นครั้งแรกนับจากเจอเหตุการณ์สึนามิที่ญี่ปุ่นและน้ำท่วมใหญ่ในไทยเมื่อปลายปี 2554 ส่วนยอดขาย 4 เดือนแรก ทำได้ 3.67 แสนคัน เพิ่มขึ้น 20%
ด้านงบประมาณปี 2556 ที่ประชุมคณะรัฐมนตรี (ครม.) ได้ผ่านร่างงบประมาณรายจ่ายออกมาแล้วจำนวน 2.4 ล้านล้านบาท เพิ่มขึ้น 2 หมื่นล้านบาท หรือเพิ่มขึ้น 0.8% จากงบประมาณรายจ่ายปี 2555 เป็นการตั้งงบประมาณแบบขาดดุล ซึ่งขณะนี้อยู่ระหว่างการพิจารณาของสภาผู้แทนราษฎร์รวม 3 วัน ตั้งแต่วันที่ 21-23 พ.ค. โดย 5 อันดับแรกที่ได้รับงบประมาณมากที่สุด คือ กระทรวงศึกษาธิการ 4.6 แสนล้านบาท คิดเป็น 19.2% ของวงเงินงบประมาณ รองลงมา เป็นงบกลาง 3.19 แสนล้านบาท กระทรวงมหาดไทย 3.09 แสนล้านบาท กองทุนและเงินหมุนเวียน 2.14 แสนล้านบาท และกระทรวงกลาโหม 1.8 แสนล้านบาท ส่วนกระทรวงอื่นๆ ได้รับการปรับขึ้นตามสภาวะเศรษฐกิจในปี 2556 ที่คาดว่าจะขยายตัว 45% 
กระทรวงการคลัง โดย กิตติรัตน์ ณ ระนอง รองนายกรัฐมนตรีและ รมว.คลัง เปิดเผยว่า ร.ต.อ.เฉลิม อยู่บำรุง รองนายกรัฐมนตรี ได้นำร่างแก้ไขพระราชบัญญัติการป้องกันการฟอกเงินและพระราชบัญญัติต่อต้านการก่อการร้าย เสนอเข้าสู่การพิจารณาของที่ประชุมคณะรัฐมนตรีแล้ว 
ขณะนี้อยู่ระหว่างการพิจารณาของคณะกรรมการกฤษฎีกา ที่คาดว่าจะแล้วเสร็จและมีผลบังคับภายในปีนี้ โดยไม่ได้นิ่งนอนใจถึงปัญหาที่คณะทำงานเฉพาะกิจ เพื่อดำเนินมาตรการทางการเงินเกี่ยวกับการฟอกเงิน (FATA) จัดอันดับไทยว่ามีความเสี่ยงต่อการฟอกเงินและสนับสนุนการก่อการร้าย หวังว่าเมื่อกฎหมายมีผลบังคับใช้ไทยน่าจะถูกถอนชื่อออกจากการถูกจัดอันดับดังกล่าว
ประสาร ไตรรัตน์วรกุล ผู้ว่าการธนาคารแห่งประเทศไทย (ธปท.) กล่าวว่า จากปัญหาทางเศรษฐกิจของประเทศกรีซที่ส่งผลกระทบเป็นวงกว้างไปทั่วโลก และมีประชาชนแห่ถอนเงินจากธนาคารในกรีซวันเดียว คิดเป็นมูลค่าราว 2.8 หมื่นล้านบาท ธปท.ยังไม่ต้องเข้าไปดูแลค่าเงินบาทที่อ่อนลงในขณะนี้ เนื่องจากไม่มีผลกระทบต่อเศรษฐกิจไทยมากนัก แม้จะทำให้เศรษฐกิจโลกชะลอตัวลงก็ตาม และประเทศไทยก็มีทุนสำรองมากพอสมควร สอดคล้องกับความเห็นของ รมว.คลัง ที่มั่นใจว่าพื้นฐานเศรษฐกิจไทยมีความแข็งแกร่งเพียงพอที่จะรองรับปัญหาหนี้ในยุโรปได้
ธนาคารพาณิชย์ขนผลิตภัณฑ์เงินฝากดึงเงินลูกค้ากระเป๋าหนักในงานมหกรรมการเงิน ตั้งแต่วันที่ 17-20 พ.ค.ที่ผ่านมาคึกคัก โดยธนาคารธนชาตออกมาจับลูกค้ารายใหญ่กระเป๋าหนัก เพราะกำหนดวงเงินฝากขั้นต่ำไว้สูงถึง 10 ล้านบาท เสนอสินค้าเงินฝากแบบสั้นๆ 7 วัน 14 วัน จ่ายดอกเบี้ย 2% ฝากประจำ 1 เดือนให้ดอกเบี้ย 2.05% และเงินฝากประจำ 2 เดือน ให้ดอกเบี้ย 2.1%
ขณะที่สำนักงานบริหารหนี้สาธารณะ (สบน.) ออกมาจับลูกค้ารายย่อย ลงทุนขั้นต่ำ 1,000 บาท สูงสุด 5 ล้านบาท ด้วยการนำพันธบัตรออมทรัพย์อายุ 2 ปี 4 เดือน จ่ายดอกเบี้ย 3.75% ขายผ่าน ATM ธนาคารกรุงไทย วงเงิน 5,000 ล้านบาท